Airbus A220

Airbus A220 on Airbus Canada Limited Partnershipi toodetav kitsakereliste reisilennukite seeria.

Lennukiseeria töötas välja Kanada lennukitootja Bombardier seerianimega Bombardier CSeries. Arendustöö algas 13. juulil 2008 ning seeria esimene lennuk A220-100 (varasem CS100) tegi oma esmalennu 16. septembril 2013, sai Transport Canadalt tüübisertifikaadi 18. detsembril 2015 ja võeti esmakordselt kommertskasutusse Swiss Global Air Linesi teenistuses 15. juulil 2016. Seeria pikema kerega lennukivariant, A220-300 (varem CS 300), tegi esimese lennu 27. veebruaril 2015, sai algse tüübisertifikaadi 11. juulil 2016 ning võeti airBalticus kasutusele 14. detsembril 2016.

2018. aasta juulis omandas Airbus CSeriese programmis 50,01% osaluse ning seeria nimetati ümber A220-ks. 2020. aasta veebruaris müüs Bombardier oma 25% osaluse täielikult Airbusile, mis omas nüüd 75% programmist. Ülejäänud 25% osalus kuulub Québeci omavalitsusele.

 Tehnilised andmed 
+ Airbus A220 tehnilised andmed Variant A220-100 (BD-500-1A10) A220-300 (BD-500-1A11) Meeskond (kokpitis) 2 pilooti Reisijate mahutavus 100–120 (maksimaalselt 135) 120–150 (maksimaalselt 160) Kaubamaht 23,7 m3 31,6 m3 Pikkus 35 m 38,71 m Tiivad Ulatus: 35,10 m, pindala: 112,3m2 (10,97 tiiva külgsuhe) Kõrgus 11,5 m Kere läbimõõt 3,5 m Salongi laius ja kõrgus 3,28 m lai, 2,11 m kõrge Salongi pikkus 23,7 m 27,5 m Maksimaalne stardimass 63,1 t 70,9  Maksimaalne kaubakaal 15,1 t 18,7 t Tühimass 35,22 t 37,08 t Kütuse mahutavus 21 805 l 21 508 l Lennukaugus 6390 km 6667 km Reisikiirus tavaline: Mach ,78 (447 sõlme, 829 km/h), maksimaalne: Mach ,82 (470 sõlme; 871 km/h) Õhkutõusuraja pikkus 1500 m 1900 m Maandumisraja pikkus 1390 m 1510 m Lennulagi 12 000 m (41 000 jalga) Mootorid 2× Pratt & Whitney PW1500G Tõukejõud 84–194 kN 93–104 kN ICAO tüüp BCS1 BCS3

 Viited 

Kategooria:Airbus
Kategooria:Reisilennukid